CELEX: 32014R0646
Language: et
Date: 2014-06-12 00:00:00
Title: Komisjoni rakendusmäärus (EL) nr 646/2014, 12. juuni 2014 , teatavate kaupade klassifitseerimise kohta kombineeritud nomenklatuuris

18.6.2014   
            
            
               ET
            
            
               Euroopa Liidu Teataja
            
            
               L 178/2
            
         KOMISJONI RAKENDUSMÄÄRUS (EL) nr 646/2014,
   12. juuni 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib tariifiinformatsiooni valdaja tugineda nõukogu määruse (EMÜ) nr 2913/92 (2) artikli 12 lõike 6 kohaselt veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuni 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Terastoode, mille varb on osaliselt keermestatud ja osaliselt plastiga vooderdatud. Tootel on ristpea. Toode ei ole otsast koonusjas ega terav. Selle pikkus on umbes 45 mm ja välisläbimõõt umbes 7 mm.
                  Toode on kavandatud mööbli metallfurnituuri osana. Toote keermestatud ots tuleb sisse kruvida ühte mööblidetaili ettepuuritud auku. Kruvipea tuleb panna teise mööblidetaili ettepuuritud auku. Kaks mööblidetaili ühendatakse omavahel, lukustades kruvipea metallfurnituuri (ei ole tollile esitamisel tootega kaasas) teise osa soonde.
                  
                      (1) Vt foto.
               
               
                  7318 19 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6, grupi 83 märkusega 1 ning CN-koodide 7318 ja 7318 19 00 sõnastusega.
                  Toode on kahest materjalist koosnev kombineeritud toode. See tuleb klassifitseerida vastavalt materjalile, mis määrab toote põhiomaduse (metall).
                  Toodet ei või klassifitseerida mööbli jaoks kasutatava mitteväärismetallist kinnitusdetailina rubriigi 8302 alla, sest toode on lihtsalt metallfurnituuri komplekti osa ja sellel on rubriigi 7318 keermestatud toote omadused (vt grupi 83 märkus 1).
                  Toodet ei käsitata rubriigi 7318 kruvina, kuna ainult selle abil ei ole võimalik mööblidetaile kinnitada või kokku monteerida. Sisse kruvitakse ainult toote keermestatud ots, samal ajal kui teine ots lukustatakse metallfurnituuri teise osa soonde. Järelikult ei või toodet klassifitseerida CN-koodide 7318 12, 7318 14 või 7318 15 alla.
                  Seega tuleb see klassifitseerida CN-koodi 7318 19 00 alla kuuluvaks muuks keermestatud terastooteks.
               
            
         (1)  Foto on üksnes illustratsiooniks.